CELEX: E2022P0008
Language: mt
Date: 2022-06-03 00:00:00
Title: Azzjoni mressqa fit-3 ta’ Ġunju 2022 mill-Awtorità ta’ Sorveljanza tal-EFTA kontra l-Iżlanda (Il-Kawża E-8/22) 2022/C 271/11

14.7.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 271/14
            
         
      Azzjoni mressqa fit-3 ta’ Ġunju 2022 mill-Awtorità ta’ Sorveljanza tal-EFTA kontra l-Iżlanda
      (Il-Kawża E-8/22)
      (2022/C 271/11)
      Fit-3 ta’ Ġunju 2022 tressaq każ quddiem il-Qorti tal-EFTA kontra l-Iżlanda mill-Awtorità ta’ Sorveljanza tal-EFTA, irrappreżentata minn Kyrre Isaksen, Ingibjörg-Ólöf Vilhjálmsdóttir u Melpo-Menie Joséphidès, li jaġixxu bħala Aġenti tal-Awtorità ta’ Sorveljanza tal-EFTA, Avenue de Arts 19H, B-1000, Brussell, il-Belġju.
      L-Awtorità ta’ Sorveljanza tal-EFTA titlob lill-Qorti tal-EFTA biex:
      
                  1.
               
               
                  Tiddikjara li l-Iżlanda naqset milli tissodisfa l-obbligi tagħha skont l-Artikolu 7 tal-Ftehim ŻEE billi naqset milli tagħmel l-Atti li ġejjin, kif adattati mill-Protokoll 1 ta’ dak il-Ftehim, parti mill-ordinament ġuridiku tagħha:
                  
                              a.
                           
                           
                              Ir-Regolament Delegat tal-Kummissjoni (UE) 2016/98 tas-16 ta’ Ottubru 2015 li jissupplimenta d-Direttiva 2013/36/UE tal-Parlament Ewropew u tal-Kunsill fir-rigward ta’ standards tekniċi regolatorji sabiex jiġu speċifikati l-kundizzjonijiet ġenerali għall-funzjonament tal-kulleġġi tas-superviżuri, imsemmi fil-punt 14e tal-Anness IX tal-Ftehim ŻEE,
                           
                        
                              b.
                           
                           
                              Ir-Regolament ta’ Implimentazzjoni tal-Kummissjoni (UE) Nru 710/2014 tat- 23 ta’ Ġunju 2014 li jistabbilixxi standards tekniċi ta’ implimentazzjoni fir-rigward tal-kundizzjonijiet uniformi tal-applikazzjoni tal-proċess ta’ deċiżjonijiet konġunti dwar ir-rekwiżiti prudenzjali speċifiċi għall-istituzzjonijiet skont id-Direttiva 2013/36/UE tal-Parlament Ewropew u tal-Kunsill, imsemmi fil-punt 14b tal-Anness IX tal-Ftehim ŻEE
                           
                        
                              c.
                           
                           
                              Ir-Regolament ta’ Implimentazzjoni tal-Kummissjoni (UE) 2016/99 tas-16 ta’ Ottubru 2015 li jistabbilixxi standards tekniċi ta’ implimentazzjoni fir-rigward tad-determinazzjoni tal-funzjonament operattiv tal-kulleġġi ta’ superviżuri skont id-Direttiva 2013/36/UE tal-Parlament Ewropew u tal-Kunsill, imsemmi fil-punt 14f tal-Anness IX tal-Ftehim ŻEE
                           
                        
                              d.
                           
                           
                              Ir-Regolament ta’ Implimentazzjoni tal-Kummissjoni (UE) 2016/100 tas-16 ta’ Ottubru 2015 li jistabbilixxi l-istandards tekniċi ta’ implimentazzjoni li jispeċifikaw il-proċess ta’ deċiżjoni konġunta fir-rigward tal-applikazzjoni għal ċerti permessi prudenzjali skont ir-Regolament (UE) Nru 575/2013 tal-Parlament Ewropew u tal-Kunsill, imsemmi fil-punt 14ae tal-Anness IX tal-Ftehim ŻEE
                           
                        
                              e.
                           
                           
                              Ir-Regolament ta’ Delega tal-Kummissjoni (UE) Nru 527/2014 tat-12 ta’ Marzu 2014 li jissupplimenta d-Direttiva (UE) Nru 2013/36/UE tal-Parlament Ewropew u tal-Kunsill fir-rigward tal-istandards tekniċi regolatorji li jispeċifikaw il-klassijiet ta’ strumenti li jirriflettu b’mod adegwat il-kwalità kreditizja ta’ istituzzjoni bħala negozju avvjat u li huma xierqa sabiex jintużaw għall-finijiet ta’ remunerazzjoni varjabbli, imsemmi fil-punt 14g tal-Anness IX tal-Ftehim ŻEE
                           
                        
                              f.
                           
                           
                              Ir-Regolament ta’ Delega tal-Kummissjoni (UE) Nru 604/2014 tal-4 ta’ Marzu 2014 li jissupplimenta d-Direttiva 2013/36/UE tal-Parlament Ewropew u tal-Kunsill f’dak li jikkonċerna l-istandards tekniċi regolatorji fir-rigward tal-kriterji kwalitattivi u kwantitattivi xierqa biex jiġu identifikati l-kategoriji ta’ persunal li l-attivitajiet professjonali tagħhom għandhom impatt materjali fuq il-profil tar-riskju tal-istituzzjoni, imsemmi fil-punt 14i tal-Anness IX tal-Ftehim ŻEE
                           
                        
                              g.
                           
                           
                              Ir-Regolament ta’ Delega tal-Kummissjoni (UE) Nru 1152/2014 tal-4 ta’ Ġunju 2014 li jissupplimenta d-Direttiva 2013/36/UE tal-Parlament Ewropew u tal-Kunsill fir-rigward tal-istandards tekniċi regolatorji dwar l-identifikazzjoni tal-pożizzjoni ġeografika tal-iskoperturi ta’ kreditu rilevanti biex jiġu kkalkulati r-rati speċifiċi għall-istituzzjoni tal-bafer tal-kapital kontroċikliku, imsemmi fil-punt 14k tal-Anness IX tal-Ftehim ŻEE
                           
                        
                              h.
                           
                           
                              Ir-Regolament Delegat tal-Kummissjoni (UE) 2016/861 tat-18 ta’ Frar 2016 li jikkoreġi r-Regolament Delegat tal-Kummissjoni (UE) Nru 528/2014 li jissupplimenta r-Regolament (UE) Nru 575/2013 tal-Parlament Ewropew u tal-Kunsill fir-rigward tal-istandards tekniċi regolatorji tal-opzjonijiet fl-approċċ standardizzat tar-riskju tas-suq u li jikkoreġi r-Regolament Delegat tal-Kummissjoni (UE) Nru 604/2014 li jissupplimenta d-Direttiva 2013/36/UE tal-Parlament Ewropew u tal-Kunsill f’dak li jikkonċerna l-istandards tekniċi regolatorji fir-rigward tal-kriterji kwalitattivi u kwantitattivi xierqa biex jiġu identifikati l-kategoriji ta’ persunal li l-attivitajiet professjonali tiegħu jkollhom impatt materjali fuq il-profil tar-riskju tal-istituzzjoni, imsemmija fil-punt 14al u 14i tal-Anness IX tal-Ftehim ŻEE,
                           
                        
                              i.
                           
                           
                              Ir-Regolament Delegat tal-Kummissjoni (UE) 2017/180 tal-24 ta’ Ottubru 2016 li jissupplimenta d-Direttiva 2013/36/UE tal-Parlament Ewropew u tal-Kunsill fir-rigward tal-istandards tekniċi regolatorji għall-valutazzjoni komparattiva tal-istandards ta’ valutazzjoni tal-portafoll u l-proċeduri ta’ kondiviżjoni ta’ valutazzjoni, imsemmi fil-punt 14n tal-Anness IX tal-Ftehim ŻEE,
                           
                        
                              j.
                           
                           
                              Ir-Regolament ta’ Implimentazzjoni tal-Kummissjoni (UE) 2016/2070 tal-14 ta’ Settembru 2016 li jistipula l-istandards tekniċi ta’ implimentazzjoni għall-formoli, definizzjonijiet, u soluzzjonijiet tal-IT li għandhom jintużaw mill-istituzzjonijiet meta jirrapportaw lill-Awtorità Bankarja Ewropea u lil awtoritajiet kompetenti skont l-Artikolu 78(2) tad-Direttiva 2013/36/UE tal-Parlament Ewropew u tal-Kunsill, imsemmi fil-punt 14m tal-Anness IX tal-Ftehim ŻEE,
                           
                        
                              k.
                           
                           
                              Ir-Regolament ta’ Delega tal-Kummissjoni (UE) Nru 524/2014 tat-12 ta’ Marzu 2014 li jissupplimenta d-Direttiva 2013/36/UE tal-Parlament Ewropew u tal-Kunsill fir-rigward tal-istandards tekniċi regolatorji li jispeċifikaw l-informazzjoni li l-awtoritajiet kompetenti tal-Istati Membri tad-domiċilju u dawk ospitanti jagħtu lil xulxin, imsemmi fil-punt 14o tal-Anness IX tal-Ftehim ŻEE,
                           
                        
                              l.
                           
                           
                              Ir-Regolament ta’ Implimentazzjoni tal-Kummissjoni (UE) Nru 620/2014 tal-4 ta’ Ġunju 2014 li jistabbilixxi standards tekniċi ta’ implimentazzjoni fir-rigward ta’ skambju ta’ informazzjoni bejn l-awtoritajiet kompetenti tal-Istati Membri tad-domiċilju u dawk ospitanti, skont id-Direttiva 2013/36/UE tal-Parlament Ewropew u tal-Kunsill, imsemmi fil-punt 14p tal-Anness IX tal-Ftehim ŻEE,
                           
                        
                              m.
                           
                           
                              Ir-Regolament ta’ Implimentazzjoni tal-Kummissjoni (UE) 2017/1486 tal-10 ta’ Lulju 2017 li jemenda r-Regolament ta’ Implimentazzjoni (UE) 2016/2070 rigward il-portafolli tal-parametraġġ referenzjarju u l-istruzzjonijiet ta’ rapportar, imsemmi fil-punt 14m tal-Anness IX tal-Ftehim ŻEE,
                           
                        
                              n.
                           
                           
                              Regolament ta’ Implimentazzjoni tal-Kummissjoni (UE) 2019/439 tal-15 ta’ Frar 2019 li jemenda r-Regolament ta’ Implimentazzjoni (UE) 2016/2070 fir-rigward ta’ portafolli ta’ parametri referenzjarji, mudelli ta’ rappurtar u struzzjonijiet ta’ rappurtar li għandhom jiġu applikati fl-Unjoni għar-rappurtar imsemmi fl-Artikolu 78(2) tad-Direttiva 2013/36/UE tal-Parlament Ewropew u tal-Kunsill, imsemmi fil-punt 14m tal-Anness IX tal-Ftehim ŻEE;
                           
                        
            
                  2.
               
               
                  Tordna lill-Iżlanda tħallas l-ispejjeż ta’ dawn il-proċedimenti.
               
            L-isfond legali u fattwali u l-motivi miġjuba bħala sostenn:
      
                  —
               
               
                  Permezz ta’ din l-applikazzjoni, l-Awtorità ta’ Sorveljanza tal-EFTA titlob id-dikjarazzjoni li l-Iżlanda naqset milli tadotta l-miżuri meħtieġa biex tagħmel ċerti atti li jikkonċernaw il-qafas tar-rekwiżiti kapitali għall-banek, inkorporati fl-Anness IX (Servizzi Finanzjarji) tal-Ftehim dwar iż-Żona Ekonomika Ewropea (“il-Ftehim ŻEE”) permezz tad-Deċiżjonijiet tal-Kumitat Konġunt taż-ŻEE Nru 80/2019, 81/2019, 82/2019, 83/2019 u 17/2020, parti mill-ordinament ġuridiku intern tagħha.
               
            
                  —
               
               
                  L-awtorità ta’ Sorveljanza tal-EFTA ssostni li l-Iżlanda naqset milli tissodisfa l-obbligi tagħha skont l-Artikolu 7 tal-Ftehim ŻEE, billi naqset milli tagħmel l-atti parti mill-ordinament ġuridiku intern tagħha fiż-żmien preskritt.